På Antelope Valley High School mødte Zappa Don Vliet (der senere udvidede sit navn til Don Van Vliet og tog kunstnernavnet [[Captain Beefheart]]). Zappa og Vliet blev nære venner, der var fælles om interessen i R&B-plader, og som gensidigt inspirerede hinanden musikalsk gennem deres karrierer.{{sfn|Slaven|2003|p=29-30}} Omkring samme tid begyndte Zappa at spille trommer i et lokalt band, the Blackouts.{{sfn|Watson|1996|p=13}} Dette band var racemæssigt blandet, og [[Jim Sherwood|Euclid James "Motorhead" Sherwood]], der senere kom med i the Mothers of Invention, var med i bandet. Zappa blev i stigende grad interesseret i guitaren, og i 1957 fik han sit første eksemplar af dette instrument. Blandt hans første inspirationskilder på guitar var [[Johnny "Guitar" Watson]], [[Howlin' Wolf]] og [[Clarence "Gatemouth" Brown]] (i 1970'erne og 1980'erne inviterede han Watson til at spille med på flere af sine album). Zappa anså det at spille soloer som at lave "luftskulpturer"{{sfn|Miles|2014|p=266}} og udviklede en eklektisk, nyskabende og meget personlig stil.<ref>{{cite book | first1 = Ben | last1 = Watson | first2 = Esther | last2 = Leslie | title = Academy Zappa | publisher = SAF Publishing Ltd. | year = 2005 | page = 223 | url = https://books.google.dk/books?id=NBfhgQf1-QwC&pg=PA223&redir_esc=y#v=onepage&q&f=false | access-date = {{dato|18-12-2017}} | archive-date =  8. januar 2018 | archive-url = https://web.archive.org/web/20180108063902/https://books.google.dk/books?id=NBfhgQf1-QwC&pg=PA223&redir_esc=y#v=onepage&q&f=false |url-status=live }}</ref>
Kunst Musik Historie